PATVIRTINTA

 Klaipėdos lopšelio-darželio ,,Nykštukas“

 direktoriaus 2017 m. balandžio 27 d.

 įsakymu Nr. V1-20

**KLAIPĖDOS LOPŠELIO-DARŽELIO ,,NYKŠTUKAS“ DARBININKO (VIRTUVĖS)**

**PAREIGYBĖS APRAŠYMAS**

**I SKYRIUS**

**DARBININKO (VIRTUVĖS) PAREIGYBĖ**

1. Darbininko (virtuvės) pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Darbininko (virtuvės) pareigybės grupė – nekvalifikuoti darbininkai.

3. Darbininko (virtuvės) pareigybės lygis – D.

4. Darbininko (virtuvės) pareigybės kodas – 633307.

5. Darbininkas (virtuvės) yra pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbininkas turi atitikti šiuos reikalavimus:

6.1. būti susipažinus su darbų saugos taisyklėmis naudojant virtuvės prietaisus, elektros įrangą ir biocidines priemones;

6.2. žinoti ir taikyti sanitarines ir higienos normas;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Darbininkas (virtuvės) vykdo šias funkcijas:

7.1. laikosi asmens higienos, dėvi tinkamus, švarius darbo drabužius, dengiančius asmeninius drabužius, galvos apdangalą, dengiantį plaukus, ir avalynę. Prijuostės ir darbo drabužiai neturi siekti grindų;

7.2. prieš pradedant darbą kruopščiai plauna rankas, laikosi rankų plovimo instrukcijos;

7.3. švariai išvalo visus įrenginius ir paviršius, kurie tiesiogiai lietėsi su maistu, reikalui esant dezinfekuoja, dezinfekavimo medžiagomis, kurios naudojamos pagal paskirtį gamintojo nurodytomis sąlygomis;

7.4. laikosi valymo ir dezinfekavimo plano;

7.5. nedirba maisto tvarkymo vietose susirgus;

7.6. vykdo geros higienos praktikos taisykles;

7.7. plauna virtuvės įrangą, darbo įrankius, priemones, indus, valo lentynas, šaldymo įregimus;

7.8. valo ir apdoroja daržoves;

7.9. rūšiuoja maisto atliekas;

7.10. vykdo kitus direktoriaus, direktoriaus pavaduotojo teisėtai jam pavestus būtinus darbus, susijusius su darbininko funkcijomis, neviršijant nustatyto darbo laiko.

**IV SKYRIUS**

**ŠIAS PAREIGAS EINANČIO DARBUOTO ATSAKOMYBĖ**

8. Darbininkas (virtuvės) atsakingas už:

8.1. virtuvės įrangos, darbo įrankių, priemonių, indų švarą, virtuvės patalpų tvarką ir sanitarinę būklę;

8.2. virtuvės patalpų švarą, tvarką ir sanitarinę būklę;

8.3. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.

9. Darbininkas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)